

PROJEKTS uz 02.12.2024.

vēlamais datums izskatīšanai: [FK] 18.12.2024.

domē: 27.12.2024.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2024. gada 27. decembrī **Nr.**«DOKREGNUMURS»

**Par nosacītās cenas apstiprināšanu zemes daļai Katleru ielā 9, Āņos**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 29.11.2024. sēdes protokolu Nr. ĀNP/1-7-14-2/24/41, un, izvērtējot pašvaldības rīcībā esošo informāciju, kā arī ar lietu saistītos apstākļus, konstatēja:

1. Ar domes 24.10.2024. lēmumu Nr. 409 “Par pašvaldības zemes īpašuma Katleru ielā 9, Āņos daļas atsavināšanu” (turpmāk – Lēmums) tika nolemts atsavināt pašvaldībai piederošas zemes vienības (kadastra apzīmējums 8044 012 0178, platība 0,1114 ha, adrese – Katleru iela 9 Āņi, Ādažu pag., Ādažu nov.) ½ (vienu otro) domājamo daļu (turpmāk – Zemes gabals), kas ietilpst nekustamā īpašuma “Āņi - 2” ar kadastra numuru 8044 012 0178 sastāvā, pārdodot par brīvu cenu uz zemes vienības esošo un zemesgrāmatā ierakstīto ēku (būvju) īpašniekam. Pašvaldības Centrālās pārvaldes Nekustamā īpašuma nodaļa organizēja Zemes gabala tirgus vērtības noteikšanu, pieaicinot sertificētu vērtētāju.
2. Komisija saņēma SIA “Vindeks” reģ. Nr. 40003562948 22.11.2024. novērtējumu “½ domājamās daļas no nekustamā īpašuma – apbūvēta zemes gabala Ādažu novada, Ādažu pagasta, Āņos, Katleru ielā 9 novērtējums” reģistrētu pašvaldībā 25.11.2024. ar reģ. Nr. ĀNP/1-11-1/24/6346 (turpmāk - Vērtējums) ar atzinumu, ka Zemes gabala patiesā vērtība novērtēšanas datumā (20.11.2024.) ir 1 869 *euro*.
3. Publiskas personas mantas atsavināšanas likuma 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši [Standartizācijas likumā](https://likumi.lv/ta/id/50425-standartizacijas-likums) paredzētajā kārtībā apstiprinātajiem īpašuma vērtēšanas standartiem. Šī likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija.
4. Publiskas personas mantas atsavināšanas likuma Pārejas noteikumu 11. punkts paredz, ka līdz brīdim, kad spēku zaudē [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums), atsavināmā apbūvētā zemesgabala nosacītā cena nedrīkst būt zemāka par zemāko no šādām vērtībām: attiecīgā zemesgabala kadastrālo vērtību vai attiecīgā zemesgabala kadastrālo vērtību 2007. gada 31. decembrī. [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) ir spēkā esošs.
5. Saskaņā ar Nekustamā īpašuma valsts kadastra informācijas sistēmā reģistrēto informāciju zemes vienības ar kadastra apzīmējumu 8044 012 0178 kadastrālā vērtība ir 9 228 *euro*, no kuras Zemes gabala kadastrālā vērtība ir 4 614 *euro.* Secināms, ka Vērtējumā noteiktā Zemes gabala (½ domājamās daļas no zemes vienības - apbūvēta zemes gabala Katleru ielā 9, Āņos patiesā vērtība (1 869 *euro*) ir zemāka par zemes vienības ½ domājamās daļas kadastrālo vērtību.
6. Komisija izskatīja Vērtējumu un 29.11.2024. noteica Zemes gabala nosacīto cenu 4 614 *euro* (prot. Nr. ĀNP/1-7-14-2/24/41), kas ir vienāda ar zemes vienības ½ domājamās daļas kadastrālo vērtību.
7. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 5. panta pirmās daļas izpratnē pašvaldības dome ir tā institūcija, kas dod atļauju atsavināt pašvaldības nekustamo īpašumu.

Domes ieskatā Komisijas noteiktā Zemes gabala nosacītā cena noteikta atbilstoši Publiskas personas mantas atsavināšanas likumam, un ir apstiprināma.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 5. panta pirmo daļu, Pašvaldības mantas iznomāšanas un atsavināšanas komisijas 29.11.2024. sēdes protokolu Nr. ĀNP/1-7-14-2/24/41, kā arī domes Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Apstiprināt atsavināšanai nodotā Ādažu novada pašvaldības nekustamā īpašuma ar kadastra numuru 8044 012 0178, sastāvā ietilpstošas, apbūvētās zemes vienības ar kadastra apzīmējumu 8044 012 0178, kopplatība 0,1114 ha, adrese – Katleru iela 9, Āņi, Ādažu pag., Ādažu nov., ½ (vienas otrās) domājamās daļas nosacīto cenu – 4 614,00 *euro* (četri tūkstoši seši simti četrpadsmit eiro, 00 centi).
2. Uzdot pašvaldības Centrālās pārvaldes Nekustamā īpašuma nodaļai organizēt lēmuma 1. punktā noteiktā nekustamā īpašuma ½ domājamās daļas pārdošanu par brīvu cenu uz zemes vienības ar kadastra apzīmējumu 8044 012 0178 esošo, zemesgrāmatā ierakstīto ēku (būvju) īpašniecei [..], nosūtot atsavināšanas paziņojumu.
3. Pašvaldības Centrālās pārvaldes Juridiskajai un iepirkumu nodaļai divu nedēļu laikā pēc atbildes uz atsavināšanas paziņojuma saņemšanas, sagatavot pirkuma līguma projektu un organizēt tā parakstīšanu.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

@ - NĪN, JIN, IDRV

*Cielava, 27343916*